भारत सरकार

विधि और न्याय मंत्रालय

न्याय विभाग

राज्य सभा

अतारांकित प्रश्न सं. 709

जिसका उत्तर शुक्रवार, 8 फरवरी, 2019 को दिया जाना है

**ई-कोर्ट मिशन मोड परियोजना चरण-II**

**709. श्री परिमल नथवानी :**

क्या **विधि और न्याय** मंत्री यह बताने की कृपा करेंगे कि :

(क) ई-कोर्ट मिशन मोड परियोजना चरण-II का ब्यौरा क्या है ;

(ख) क्या सरकार ने हाल ही में न्यायालयों के लिए ई-सेवा आधारित मोबाइल एप्लिकेशन की शुरुआत की है ;

(ग) यदि हां, तो इस एप्लिकेशन के माध्यम से साझा की गई सेवाओं का ब्यौरा क्या है ; और

(घ) इस एप्लिकेशन का उपयोग करने वाले आवेदकों की राज्य-वार और न्यायालय-वार संख्या कितनी-कितनी है ?

**उत्तर**

**विधि और न्याय तथा कारपोरेट कार्य राज्य मंत्री (श्री पी.पी.चौधरी)**

**(क) :** सरकार, कंप्यूटरीकरण के उद्देश्य से ई-न्यायालय मिशन मोड परियोजना कार्यान्वित कर रही है और भारत के माननीय उच्चतम न्यायालय की ई-समिति, के सहयोग से, संपूर्ण भारत में जिला और अधीनस्थ न्यायालयों को जोड़ रही है । ब्यौरे निम्नानुसार हैः-

(i). ई-न्यायालय मिशन मोड परियोजना चरण-2 चार वर्ष (2015-19) की अवधि के लिए या परियोजना के पूरे होने तक, जो भी पश्चातवर्ती हो, कार्यान्वित किया जा रहा है ।

(ii). परियोजना के अंतर्गत तय किया गया लक्ष्य 20,000 न्यायालयों का है । दूसरे चरण में 1670 करोड़ रुपए के वित्तीय परिव्यय के मुकाबले में, 1087 करोड़ रुपए जारी किए गए हैं, जिनके अंतर्गत उच्च न्यायालयों को जारी किए गए 931.3 करोड़ रुपए भी हैं । उच्च न्यायालयों द्वारा 632.3 करोड़ रुपए उपयोग किए गए हैं ।

(iii). भारत के उच्चतम न्यायालय की ई-समिति से प्राप्त जानकारी के अनुसार, आज की तारीख तक 16845 न्यायालयों का कंप्यूटरीकरण किया गया है । ऐसे जिला और अधीनस्थ न्यायालयों की उच्च न्यायालयवार ब्यौरे उपाबंध-1 पर है ।

**(ख) से (घ) :** जी, हां । सरकार ने जिला और अधीनस्थ न्यायालयों के लिए मोबाइल एप्लीकेशन आधारित ई-सेवाओं का शुभारम्भ किया है । क्यूआर कोड की सुविधा वाले ई-न्यायालय सेवा मोबाइल ऐप 22.07.2017 को वादकारियों और वकीलों के उपयोग के लिए आरम्भ किया गया था । भिन्न-भिन्न शीर्षकों अर्थात् सीएनआर द्वारा खोज, मामला प्रास्थिति, वाद सूची और माई केसिस के अधीन सेवाएं इस एप्लीकेशन पर उपलब्ध हैं । सभी न्यायालय मामले सम्बन्धी सूचना सेवाएं, जो जिला न्यायालयों और उच्च न्यायालयों के लिए ई-न्यायालय सेवाओं पर उपलब्ध हैं, मोबाइल ऐप के माध्यम से उपलब्ध कराई जाती हैं । इसके अतिरिक्त, संविभाग प्रबंध साधनों की मोबाइल ऐप में उपलब्ध कराए जाता हैं । संविभाग प्रबंध साधनों के अन्तर्गत व्यक्ति के हित के व्यावृत्त मामले तथा चयनित तारीख के लिए वाद सूची तैयार करना सम्मिलित है । यह व्यावृत्त मामलों के आंकड़ों के भीतर भिन्न-भिन्न पैरामीटरों पर खोज सुविधा का भी उपबंध करता है । आयुवार पृथक्करण के लिए भिन्न-भिन्न पृष्ठभूमि के रंगों का प्रयोग किया जाता है । मामले, अवस्थान का मामला संख्या या सूचीकरण की तारीख पर छांटे जा सकते हैं । कैलेन्डर साधन चयनित तारीख को सूचीबद्ध व्यावृत्त मामले की संख्या को दर्शाने वाली तुरन्त सहायता प्रदान करता है । मोबाइल ऐप में स्कैन क्यूआर कोड की विशेषता होती है जिसे मामले के इतिहास और वर्तमान अद्यतनता की खोज करने के लिए प्रयोग किया जा सकता है । ई-न्यायालय सेवा मोबाइल ऐप के डाउनलोड की संख्या 14.9 लाख को पार कर गई है ।

जस्टिस नामक दूसरा मोबाइल एप्लीकेशन न्यायिक अधिकारियों के प्रयोग के लिए सृजित किया गया है । न्यायिक अधिकारी अपने न्यायालय के मामलों को ही देख सकता है । इसका प्रयोग न्यायिक अधिकारियों द्वारा मामला प्रबंधन के लिए किया जा सकता है । यह ऐप एन्ड्रॉइड के लिए संगतता के साथ सृजित किया गया है । न्यायिक अधिकारी अपने कोड और मोबाइल नंबर देने के पश्चात् एप्लीकेशन को लागइन कर सकता है। ऐप उनके सम्बन्धित मोबाइल नंबर को भेजे गए ओटीपी के सत्यापन के पश्चात् मामला जानकारी प्रकट करेगा । यदि, किसी न्यायिक अधिकारी का स्थानांतरण हो जाता है तो एप्लीकेशन स्वतः उस न्यायालय के मामलों को दर्शाएगा जिसमें उसका स्थानांतरण किया गया है

\*\*\*\*\*\*\*\*\*\*\*\*\*\*\*

उपाबंध-1

|  |  |  |
| --- | --- | --- |
| **क्र.सं**. | **Name of the High Courtउच्च न्यायालय का नाम**  | **No. of computerised subordinate courtsकम्प्यूटरीकृत जिला और अधीनस्थ न्यायालयों की संख्या**  |
|  | Allahabadइलाहाबाद  | 20722072  |
|  | Andhra Pradeshआंध्र प्रदेश   & Telanganaऔर तेलंगाना  | 10781078  |
|  | Bombayबंबई  | 20792079  |
|  | Calcuttaकलकत्ता  | 811811  |
|  | Chattisgarhछत्तीसगढ़  | 357357  |
|  | Delhiदिल्ली  | 427427  |
|  | Gauhatiगुवाहाटी  | 496496  |
|  | Gujaratगुजरात  | 11081108  |
|  | Himachal Pradeshहिमाचल प्रदेश  | 119119  |
|  | Jammu And Kashmirजम्मू - कश्मीर  | 218218  |
|  | Jharkhandझारखंड  | 351351  |
|  | Karnatakaकर्नाटक  | 897897  |
|  | Keralaकेरल  | 486486  |
|  | Madrasमद्रास  | 10321032  |
|  | Madhya Pradeshमध्य प्रदेश  | 12931293  |
|  | Manipurमणिपुर  | 3737  |
|  | Meghalayaमेघालय  | 3939  |
|  | Orissaओडिशा  | 534534  |
|  | Patnaपटना  | 10251025  |
|  | Punjab And Haryanaपंजाब और हरियाणा  | 10181018  |
|  | Rajasthanराजस्थान  | 10941094  |
|  | Sikkimसिक्किम  | 1919  |
|  | Uttarakhandउत्तराखंड  | 186186  |
|  | Tripuraत्रिपुरा  | 6969  |
|  | Totalकुल  | 1684516,845  |

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***